ยายทวดอายุ 106 ปี ในอังกฤษ รอดชีวิตจาก COVID-19
วันนี้ (16 เม.ย.2563) คอนนี ทิตเชน ยายทวดวัย 106 ปี ชาวเมืองเบอร์มิงแฮม กลายเป็นบุคคลที่อายุมากที่สุดในอังกฤษที่รอดชีวิตจากไวรัสCOVID-19หลังหายจากอาการป่วยและแพทย์อนุญาตให้ออกจากโรงพยาบาลได้ ท่ามกลางความดีใจของบุคลากรทางการแพทย์ที่ร่วมกันปรบมือให้กำลังใจคุณยายทวดทิตเชนขณะออกจากโรงพยาบาลคุณยายทวดทิตเชน เกิดเมื่อปี พ.ศ.2456 ต้องเข้ารักษาตัวที่โรงพยาบาลเมื่อกลางเดือน มี.ค.ที่ผ่านมา เนื่องจากมีอาการของโรคปอดบวมและแพทย์ตรวจพบในเวลาต่อมาว่าติดเชื้อCOVID-19 จึงต้องรักษาตัวอยู่นานประมาณ 3 สัปดาห์ ก่อนหายเป็นปกติ โดยคุณยายทวดบอกว่า โชคดีที่รอดชีวิตมาได้ส่วนสถานการณ์การระบาดในอังกฤษ ล่าสุดคริส วิทตี หัวหน้าเจ้าหน้าที่การแพทย์ เชื่อว่าการระบาดของCOVID-19 ในอังกฤษอาจจะถึงจุดสูงสุดแล้ว และจำนวนผู้เสียชีวิตอาจเพิ่มสูงขึ้นอีกขึ้นในอีกไม่กี่วันนี้ขณะที่แองเจลา แมคลีน รองหัวหน้าที่ปรึกษาด้านวิทยาศาสตร์ของรัฐบาลอังกฤษ เปิดเผยว่า มาตรการเว้นระยะห่างทางสังคมเพื่อควบคุมการระบาดทำงานได้ผล ทำให้ผู้ติดเชื้อรายใหม่มีแนวโน้มลดลง
ยายทวดในอังกฤษกลายเป็นผู้ติดเชื้อ COVID-19 ที่อายุมากที่สุดที่รอดชีวิต ท่ามกลางความดีใจของบุคลากรทางการแพทย์
COVID-19,ไวรัสโคโรนาสายพันธุ์ใหม่2019,อังกฤษ